|  |  |
| --- | --- |
|  |  |
| Külliki KiiverHäädemeeste Vallavalitsushaademeeste@haademeeste.ee  | Teie 30.05.2025 nr 4-5/888Meie 13.06.2025 nr 9.1-3/25/9149-2 |

|  |  |
| --- | --- |
| **Vastuskiri**  |  |

Pöördusite Transpordiameti poole seoses 29. mail 2025 toimunud liiklusõnnetusega Häädemeeste vallas Tallinn-Pärnu-Ikla maantee 190. kilomeetril. Liiklusõnnetuse tõttu suunati liiklus Rannametsa-Ikla teele, mille tulemusel sõideti katki teepeenrad kogu ümbersuunatud lõigu ulatuses. Tekkinud teekahjustuste küsimuses on Häädemeeste Vallavalitsuse poole pöördunud ka kohalikud elanikud, kes on avaldanud lootust, et teede kahjustused likvideeritakse võimalikult kiiresti.

Kuna riigitee nr 4 Tallinn-Pärnu-Ikla on rahvusvahelise tähtsusega maantee, siis tuleb tagada liikluse kui riigi elutähtsa teenuse toimepidevus ning seetõttu tuli ümbersõit luua. Kahjuks liiklusõnnetuse asukoha tõttu ei oleks selles olukorras olnud ka muid teid, kuhu liiklust suunata.

Transpordiamet mõistab kohalike elanike pahameelt, kuid tuleb arvestada, et sellised juhtumid on erandlikud ning nende ennetamiseks ei ole vahendeid ega füüsilisi võimalusi. Kindlasti said ebamugavust tunda ettevõtjad, ärid, kaubaveod ehk kõik kes seda maanteed läbisid ning olid arvestanud tavapärase marsruudi ja ajakuluga.

Riigiteede korrashoiu tagamiseks on Transpordiamet sõlminud läbi avalike hangete riigiteede korrashoiulepingud. Pärnu maakonna riigiteede hooldaja on olukorraga kursis, liiklusohtlikud kahjustused katetel on osaliselt parandatud või liikluskorraldus vahenditega tähistatud.

Täitmisel on 19331 Rannametsa-Ikla tee km 17,281-30,528 remont, mille raames tekkinud kahjustused saavad käesoleval aastal parandatud.

Täitmisel on hange pindamistööd Pärnumaal 2025, mille raames saavad parandatud kahjustused 19348 Ikla-Piiri teel.

Lugupidamisega

(allkirjastatud digitaalselt)

Meelis Saat

Karl Õigus

korrashoiu projektijuht

58631396, Karl.Oigus@transpordiamet.ee